Diari Oficial de la Generalitat Valenciana


Sumari del DOGV 2839, del 02-10-1996 (1996/839405)

ACORD de 18 de juliol de 1996, de la Comissió Territorial d'Urbanisme de València, per la qual aprova definitivament l'homologació del sector «Sòl residencial eixample» de Castellonet de la Conquesta.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839405


Data del document
:   18-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de juliol de 1996, de la Comissió Territorial d'Urbanisme de València, per la qual aprova definitivament l'homologació del sector «Sòl residencial eixample» de Castellonet de la Conquesta.   
La Comissió Territorial d'Urbanisme de València, en la sessió de 18 de juliol de 1996, va adoptar l'acord següent:  
Vist l'expedient tramés per l'Ajuntament de Castellonet de la Conquesta, que fa referència al pla general i a l'homologació del «Sòl residencial eixample» que defineixen les normes urbanístiques, i de conformitat amb els següents  
Antecedents de fet  
Primer. El ple de l'Ajuntament, en la sessió de 22 de gener de 1996, va aprovar inicialment el projecte i, després del període pertinent d'exposició pública, en què no s'hi va presentar cap al·legació, el mateix òrgan el va aprovar provisionalment el 22 d'abril de 1996.  
Segon. S'ha presentat un exemplar del projecte de pla parcial que consta de memòria, ordenances, plànols d'ordenació i document independent d'homologació que conté una petita memòria i plànols d'informació, connexió d'infrastructures i plànol d'ordenació estructural.  
Tercer. Castellonet de la Conquesta té normes subsidiàries aprovades per la Comissió Territorial d'Urbanisme en la sessió celebrada el 25 de juliol de 1994. Tenia l'1 de gener de 1990 una població de 90 habitants.  
Quart. La finalitat de l'homologació i del pla parcial és desenvolupar el sector «Sòl residencial eixample» que ocupa una superfície de 23.550 m2 i està delimitat al nord i a l'est per bancals agrícoles i bosc; al sud, pel nucli urbà, i a l'oest, per una zona esportiva i per una zona d'afectació de la carretera VV-1018.  
El desenvolupament d'aquest sector el motiva a més de la demanda de sòl que hi ha en la població, la necessitat de crear un nou accés a la zona sud del nucli urbà des de la carretera VV-1018 que connecte amb la xarxa de camins veïnals, ja que l'únic accés que hi ha per aquesta zona es fa a través d'una porta de l'antiga muralla de secció escassa per on circulen vehicles agrícoles.  
Cinquè. Homologació:  
El projecte d'homologació modifica únicament la delimitació del sector pel nord i per l'est, a causa de la topografia accidentada que hi ha. S'adapta al terreny i afavoreix la viabilitat del pla. Amb aquesta delimitació la superfície del sector s'incrementa, ja que passa de 22.800 m2 a 23.550 m2.  
Es defineix, com a xarxa estructural, el vial perimetral que discorre al nord i a l'est de la zona delimitada, fins la connexió amb el vial de la unitat d'execució 1 definida en sòl urbà en les normes.  
S'especifiquen a més en la documentació la condició de connexió del sector amb les diferents xarxes d'infrastructura del municipi.  
Sisè. Pla parcial: Planteja una ordenació a través de quatre grans illes amb fons suficient per a dues parcel·les que donen a dos carrers diferents. S'estableix un nombre màxim d'habitatges en cadascuna d'aquestes illes.  
Compliment del planejament superior  
NS PP  
Classe de sòl SAU SAU  
ús Residencial Residencial  
Superfície del sector 22.800 m2 23.550 m2  
Densitat 30 hatg/ha 30 hatg/ha  
Aprofitament 0,589 m2/m2 0,50 m2/m2  
Edificable privat 13.440 m2 11.775 m2  
Compliment estàndards mínims  
RP LRAU PP  
Edificable 11.775 m2  
Densitat 75 hatg/ha 30 hatg/ha  
Sòl dotacional: 4.121,25 m2 3.819 m2  
Zones verdes 2.355 m2 3.241 m2  
Escolar 700 m2 ---  
Aparcaments 1 plaça/hatg   
1 plaça/hatg  
Fonaments de dret  
Primer: les normes subsidiàries de Castellonet de la Conquesta estableixen en les disposicions finals que com a precisió de les determinacions físiques de les normes, els límits de les zones i sectors podran ser objecte de precisió en els plans i projectes que els despleguen, sempre que responguen a reajustaments causats per les característiques topogràfiques, errors de fotogrametria, entre d'altres, i que no comporten augments o minves superiors al 8% respecte al que indiquen les normes.  
L'increment de superfícies d'aquest sector es troba per sota del 8% de la superfície del sector especificat en les normes de Castellonet de la Conquesta.  
Segon: amb la definició com a xarxa estructural del vial que discorre al nord i a l'est del sector, aquest quedaria pràcticament adaptat als criteris de delimitació que estableix l'article 20 de la Llei Reguladora de l'Activitat Urbanística.  
Tercer: respecte al projecte de pla parcial no queda justificada la reserva de sòl dotacional públic que estableix l'article 22 de la Llei Reguladora de l'Activitat Urbanística, així com la reserva per a l'equipament docent que estableix la disposició transitòria vuitena de la Llei Reguladora de l'Activitat Urbanística.  
Quart: la Comissió Territorial d'Urbanisme és l'òrgan competent per a emetre dictamen resolutori sobre l'homologació dels plans urbanístics i de les modificacions de municipis de menys de 50.000 habitants, de conformitat amb el que disposen el Text de la Instrucció de Planejament 1/1996, sobre Homologació dels Plans d'Urbanisme a la Llei 6/1994, en relació amb l'article 10.A per remissió de l'article 9.1, ambdós del Decret 77/1996, de 16 d'abril del Govern Valencià, pel qual s'aprova el Reglament dels òrgans Urbanístics de la Generalitat Valenciana.  
La Comissió Territorial d'Urbanisme de València acorda aprovar definitivament l'homologació del sector «Sòl residencial eixample» de Castellonet de la Conquesta.  
L'Ajuntament de Castellonet de la Conquesta haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la publicació.  
Tot això sense perjudici que es puga interposar qualsevol altre recurs que s'estime oportú.  
València, 18 de juliol de 1996.- El secretari de la Comissió Territorial d'Urbanisme: José Manuel Palau Navarro.